Борис Младенов-Young
Торта „Павлова“

chitanka.info

Видях я на сладкарската витрина

в кристалночиста, снежна белота,

ефирна като руска балерина…

Дъхът ми просто секна и замря!

Какви окраски пъстри, примамливи,

със свежи, сочни, сладки плодове:

малини, манго, ягоди и киви!…

И чух гласът й мил да ме зове:

„Ей, старче, зная, ще ти се. Вкуси ме!

Павлова е моминското ми име.

Сърцето си послушай — не е грях!“

Обзет от колебание, тревога,

забравих за диетата си строга

и на съблазънта не издържах!

Сидни, Австралия — 2012 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.